Városi Könyvtár Tiszakécske

Író-olvasó találkozó Bán Mórral
2025-06-25 17:00 (Europe/Budapest) | Városi Könyvtár, Kossuth utca 40., Tiszakécske, BKKVM, 6060
Író-olvasó találkozó Bán Mórral
A belépés díjtalan!
helyszín: Városi Könyvtár, Tiszakécske Kossuth u. 40.

Ragadozómadár bemutató Kiss Balázzsal
2025-07-02 10:00 - 11:00 | Városi Könyvtár, Kossuth utca 40., Tiszakécske, BKKVM, 6060
Ragadozómadár bemutató Kiss Balázzsal
A belépés díjtalan!
helyszín: Városi Könyvtár, Tiszakécske Kossuth u. 40.

SirJo Cocchi és Balta Bordoy koncertje
2025-09-12 18:00 - 19:30 | Városi Könyvtár, Kossuth utca 40., Tiszakécske, BKKVM, 6060
szeptember 12. 18.00
Spanyol gitárduó Tiszakécskén:
SirJo Cocchi és Balta Bordoy koncertje a Városi Könyvtárban
A belépés díjtalan!
helyszín: Városi Könyvtár, Tiszakécske Kossuth u. 40.

Országos Könyvtári Napok
2025-10-06 - 2025-10-12 | Városi Könyvtár, Kossuth utca 40., Tiszakécske, BKKVM, 6060

Adventi koncert a Tabulatúra Régizene Együttessel
2025-12-19 17:00 - 18:00 | Városi Könyvtár, Kossuth utca 40., Tiszakécske, BKKVM, 6060
Adventi koncert a Tabulatúra Régizene Együttessel
A belépés díjtalan!
helyszín: Városi Könyvtár, Tiszakécske Kossuth Lajos utca 40.

Gyönyörűt láttam, éltem
2026-01-23 17:00 - 18:30 | Városi Könyvtár, Kossuth utca 40., Tiszakécske, BKKVM, 6060
A Magyar Kultúra Napja alkalmából szeretettel hívjuk az érdeklődőket
„Gyönyörűt láttam, éltem” – dalok és versek gitárral – Ács Enikő előadására.
Az est során magyar költők versei és megzenésített szövegek szólalnak meg lírai, bensőséges hangulatban, a magyar kultúra értékeit és szépségét állítva a középpontba.

JANIKOVSZKY ÉVA EMLÉKKIÁLLÍTÁS
2026-02-10 - 2026-02-26 | Városi Könyvtár, Kossuth utca 40., Tiszakécske, BKKVM, 6060
Bertalan és Barnabás, Velem mindig történik valami, Felelj szépen, ha kérdeznek, Ha én felnőtt volnék, Már iskolás vagyok, Már megint – ezek a jól ismert könyvcímek szinte mindannyiunk számára Janikovszky Éva nevét idézik fel.
Könyvtárunk szeretettel hívja és várja a gyermekeket, szülőket, nagyszülőket és minden érdeklődőt a Janikovszky Éva tiszteletére rendezett emlékkiállításra.
A tárlat 2026. február 10-től február 26-ig látogatható a tiszakécskei városi könyvtárban.
A kiállítás betekintést nyújt a Kossuth- és József Attila-díjas írónő életébe és sokszínű munkásságába. Az érdeklődők megismerhetik pályájának indulását, egyetemi éveit, valamint azt az időszakot, amikor a Móra (korábban Ifjúsági) Kiadónál kezdte meg szerkesztői és írói tevékenységét. Írói pályája különleges módon, kiadói felkérésre indult, és az általa megújított képeskönyvekben teljesedett ki, ezek a művek ma is generációk kedvencei.
A tárlaton láthatók Janikovszky Éva könyvei, fényképei, személyes tárgyai, díjai és elismerései, valamint a meséiből ismert figurák és makettek is. Külön érdekességként bemutatjuk a Bertalan és Barnabás című műből készült bábszínházi feldolgozás emlékeit is.
Az idegen nyelven megjelent kötetei azt is bizonyítják, hogy művei világszerte sikert arattak. A „Ha én felnőtt volnék” című könyvét 35 nyelvre fordították le, és 1973-ban Németországban elnyerte „Az év gyermekkönyve” díjat. A washingtoni Library of Congress gyűjteményében is több műve megtalálható.
A kiállítás anyagát az életmű gondozója, a Móra Kiadó biztosította.
A tárlathoz kapcsolódva óvodai és iskolai csoportok jelentkezését is várjuk, akik számára Janikovszky Éva műveire épülő könyvtári foglalkozásokat kínálunk.
Jelentkezni lehet a következő elérhetőségeken:
Tel.: 3676/441-107
Email: konyvtartiszakecske@gmail.com
Minden érdeklődőt szeretettel várunk a könyvtár nyitvatartási idejében!

Könyvforduló
2026-02-18 - 2026-02-28 | Városi Könyvtár, Kossuth utca 40., Tiszakécske, BKKVM, 6060

Tavaszköszönő kézműves foglalkozás
2026-02-28 09:00 - 12:00 | Városi Könyvtár, Kossuth utca 40., Tiszakécske, BKKVM, 6060
Tavaszköszöntő kézműves foglalkozásra várjuk a családokat 2026. február 28-án (szombaton). Többek között katicabogár és hóvirág készítése is lesz papírból. Minden érdeklődőt szeretettel várunk! A foglalkozáson a részvétel ingyenes!

Készülj velünk húsvétra!
2026-03-28 09:00 - 12:00 | Városi Könyvtár, Kossuth utca 40., Tiszakécske, BKKVM, 6060
Szeretettel hívunk minden kicsit és nagyot egy vidám, húsvéti hangulatú kézműves foglalkozásra a városi könyvtárba!
Ezen a délelőttön együtt alkotunk:
– tojásforgót
– aranyos csibéket
– és színes tojáskoszorút papírból
Gyere el, kapcsolódj ki, és hangolódjunk együtt az ünnepre kreatívan!

"Csukás 90" Bőszény Csaba tiszakécskei könyvszobrász kiállítása
2026-04-01 - 2026-04-30 | BKKVM
Csukás István születésének 90. évfordulója alkalmából könyvszobor kiállítás nyílik a városi könyvtárban.
A kiállítás megtekinthető április 01 – április 30-ig a könyvtár nyitvatartási idejében
Bőszény Csaba Tiszakécskén él családjával, és közel 8 éve foglalkozik könyvszobrászattal. A technikát teljesen autodidakta módon sajátította el, kezdetben videók és saját kísérletezés segítségével tanult, mára pedig már saját tervezésű minták alapján készíti el egyedi alkotásait.
Munkáira a precizitás és az egyediség jellemző. Minden könyvszobor kézzel készül, és gyakran több tíz órányi aprólékos munkát igényel. Legyen szó névről, motívumról vagy személyes üzenetről, mindig arra törekszik, hogy az adott darab valóban különleges és megismételhetetlen legyen.
Jelenleg a „photo-strip” technikával is dolgozik, amely a könyvszobrászat egy különleges formája. Ennél az eljárásnál egy kiválasztott képet csíkokra bont, majd ezeket a könyv lapjainak élére ragasztja. A könyv így továbbra is lapozható marad, miközben a lapéleken egy egységes, látványos kép jelenik meg. Ez a technika lehetővé teszi, hogy személyes emlékek, portrék vagy fontos pillanatok is megjelenjenek az alkotásokban.
Szeretettel ajánljuk a kiállítást mindenkinek, aki szeretné megismerni ezt a különleges és egyedi művészeti formát.

"Királyoknak dalolok...-Ünnepi költészetnapi műsor
2026-04-10 17:00 - 18:30 | Városi Könyvtár, Kossuth utca 40., Tiszakécske, BKKVM, 6060
A magyar költészet napját hazánkban 1964 óta minden esztendőben április 11-én, József Attila születésének évfordulóján ünnepeljük. E jeles napon tisztelettel fordulunk a magyar líra gazdag öröksége felé, ami nemzedékeken át őrzi nyelvünk szépségét, gondolataink mélységét és nemzeti kultúránk értékeit. Az ünnep alkalmából országszerte irodalmi estek, könyvbemutatók és költői találkozások idézik meg a versek időtlen erejét.
Ehhez a nemes hagyományhoz kapcsolódva tisztelettel és szeretettel hívunk minden érdeklődőt az alábbi irodalmi estre:
„Királyoknak dalolok…”
Válogatás Sík Sándor verseiből
a CVK (Ceglédi Városi Könyvtár) Irodalombarátok Köre előadásában
Időpont: 2026. április 10. (péntek) 17:00
Helyszín: Városi Könyvtár Tiszakécske
A belépés díjtalan!

Filmvetítés és közönségtalálkozó Deák Kristóf oscar-díjas filmrendezővel
2026-04-16 17:00 - 20:00 | Városi Könyvtár, Kossuth utca 40., Tiszakécske, BKKVM, 6060
Április 16-án a tiszakécskei Városi Könyvtár különleges eseménnyel várja az érdeklődőket. Filmvetítéssel egybekötött közönségtalálkozóra kerül sor. Vendégünk Deák Kristóf Oscar-díjas filmrendező lesz, akinek „Mindenki” című alkotása 2017. február 26-án elnyerte a legjobb élőszereplős rövidfilmnek járó Oscar-díjat a 89. Oscar-gála alkalmával.
17:00 órakor vetítésre kerül az „Egykutya” című alkotás, ami egy 2025-ben bemutatott magyar filmdráma-vígjáték. A filmet Varga Lóránt és Vörös András írta, rendezője pedig Deák Kristóf.
Az „Egykutya” az országos premier előtt a CineFest Miskolci Nemzetközi Filmfesztivál műsorán szerepelt, ahol elnyerte a fesztivál közönségdíját.
A vetítést követően a közönség személyesen is találkozhat a rendezővel, bepillantást nyerhet a film készítésének kulisszatitkaiba, valamint kérdéseket tehet fel a filmmel és a rendező életútjával kapcsolatban.
Minden érdeklődőt szeretettel várunk!
A belépés díjtalan!

Könyvbemutató - Remeczki Imre: Thököly - A Felföld üstököse 1.
2026-04-24 17:00 - 19:00 | Városi Könyvtár, Kossuth utca 40., Tiszakécske, BKKVM, 6060
Remeczki Imre Sárospatakon élő történész és történelemtanár, aki szakmai munkája mellett az irodalom területén is egyre jelentősebb alkotói pályát épít. A történelem iránti elkötelezettsége nemcsak oktatói és kutatói tevékenységében jelenik meg, hanem regényeiben is, amelyekben élményszerűen és hitelesen idézi meg a múlt világát.
Az elmúlt években több kötete is megjelent: 2022-ben és 2023-ban látott napvilágot a két részes ifjúsági regénysorozata, a „Karó, Nyíl, Én és a többiek”, ami fiatalos hangvételével és kalandos történetével szólítja meg az olvasókat.
2025 végén jelent meg első történelmi regénye, a Thököly – A Felföld üstököse, amelyben a szerző a 17. századi magyar történelem egyik meghatározó alakját, Thököly Imrét állítja a középpontba, izgalmas és korhű formában.
A könyvbemutatóra minden érdeklődőt szeretettel várunk!
A belépés díjtalan!

Anyák napi kézműves foglalkozás
2026-04-25 09:00 - 12:00 | Városi Könyvtár, Kossuth utca 40., Tiszakécske, BKKVM, 6060
Kézműves foglalkozásunkon a résztvevők zsenília virágokat készíthetnek, színes papírból virágcsokrokat alkothatnak, valamint üdvözlőlapokat készíthetnek anyák napja alkalmából.
Minden érdeklődőt szeretettel várunk!
A részvétel ingyenes!

Könyvbemutató - Csanád László
2026-04-29 17:00 - 19:00 | Városi Könyvtár, Kossuth utca 40., Tiszakécske, BKKVM, 6060
Szeretettel hívunk és várunk minden érdeklődőt egy bensőséges hangulatú délutánra, ahol Csanád László – sokak számára „Csiga” – mutatja be különleges kötetét. A szerző beszélgetőtársa Bekőné Lovas Márta lesz.
Csanád László áprilisban tölti be 75. életévét, így együtt ünnepelhetjük ezt a jeles évfordulót is.
Időpont: április 29. (17:00)
Helyszín: Városi Könyvtár Tiszakécske
A „Tökéletesen felesleges…” egy olyan verseskötet, amely az életről mesél – csendesen, őszintén, sokszor egészen közelről. Olyan gondolatok és érzések kapnak benne hangot, amik talán mindannyiunkban ott vannak, mégis ritkán mondjuk ki őket.
A könyv különlegessége, hogy a versek mellett kották is helyet kaptak benne, a hozzájuk tartozó dalok pedig CD-ről meghallgathatók, így a sorok nemcsak olvashatók, hanem megszólalnak, életre kelnek.
Csanád László számára a zene, a vers és a gitár egy és ugyanaz, az önkifejezés legőszintébb formája. Élete során számos zenésztárssal játszott együtt, de a legrégebbi és legmélyebb kapcsolata Varga Pál (Patyó) nevéhez fűződik, akivel hosszú évek óta közösen zenélnek. A CVK Irodalombarátok Körének aktív tagjaként a kulturális élet meghatározó alakja.
Ez az alkalom nemcsak egy könyvbemutató, hanem egy csendes, mégis mély találkozás – szavakkal, dallamokkal, egymással.
Könyvvásárlás és dedikálás a helyszínen!
Minden érdeklődőt szeretettel várunk!
A részvétel ingyenenes!
